на керамични плочки в Съюза, за да поиска помощта им за установяване на производителите в съответните държави, които биха могли да бъдат поканени да окажат съдействие като производители от държавата аналог. Освен това искания за оказване на съдействие бяха изпратени до известните производители в държавата аналог и до сдруженията на производителите.
 (59)
 Десет производители изразиха желание да окажат съдействие при разследването. Те се намираха съответно в САЩ (3), Бразилия (2) и Индия (5). Комисията им изпрати въпросника за държавата аналог на 20 януари 2017 г. Не бяха получени отговори от Индия. Що се отнася до производителите износители от Бразилия, единият производител не отговори, а другият прекрати своето съдействие. Един производител от САЩ прекрати своето съдействие, а двама производители попълниха въпросника.
 (60)
 Въз основа на наличната информация Комисията стигна до заключението, че в САЩ има значително производство и задоволително равнище на конкуренция на вътрешния пазар. Вътрешното потребление на САЩ възлиза на около 254 млн. m2. Броят на местните производители е най-малко 28. Освен това вносът, с произход основно от КНР, представлява 68 % от потреблението (от общ обем на вноса 49 млн. m2). Освен облагането с мито в размер на 8,5 %—10 % няма други действащи ограничения за вноса. Производителите от САЩ използват производствени процеси, сходни с използваните от включените в извадката китайски производители износители. Оказалите съдействие производители от САЩ са отчели продажби на вътрешния пазар в размер съответно на 2,0 и 2,9 млн. m2.
 (61)
 След оповестяването CCCMC заяви, че във всеки случай САЩ не е подходяща държава аналог и че Комисията не е използвала държава, в която цената на сходния продукт се формира при условия, възможно най-близки до тези в държавата на износа.
 (62)
 Във връзка с това твърдение следва на първо място да се припомни, че Комисията се свърза с официалните представителства и/или производители в Бразилия, Индия, Индонезия, Малайзия, Мексико, Русия, Сърбия, Тайланд, Тунис, Турция, ОАЕ, Украйна и САЩ. Както обаче е описано в съображение 59, само двама производители оказаха съдействие.
 (63)
 Както е посочено в съображение 60, САЩ бяха счетени за подходяща държава аналог, тъй като имат значително производство, потребление и задоволително равнище на конкуренция на вътрешния си пазар. Поради това твърдението бе отхвърлено.
 (64)
 След оповестяването един вносител изрази загриженост относно избора на двама производители от САЩ, свързани с производители от Съюза, и относно определянето на нормалната стойност за КНР въз основа на тези двама производители. Поради това обективността на данните, събрани от тези производители, може да бъде поставена под въпрос.
 (65)
 Комисията отбеляза, че дори ако даден производител в държавата аналог е свързан с производител от Съюза, подобна връзка не обезсилва, нито засяга определянето на нормалната стойност (9).
 (66)
 С оглед на изложеното по-горе и при липсата на други коментари Комисията стигна до заключението, че САЩ са подходяща държава аналог съгласно член 2, параграф 7, буква а) от основния регламент.
 б) Нормална стойност
 (67)
 Като основа за определяне на нормалната стойност бе използвана информацията, получена от двамата оказали съдействие производители в държавата аналог.
 (68)
 В съответствие с член 2, параграф 2 от основния регламент Комисията